b'\n_START_ARTICLE_\nY\xc3\xb6vahti (televisiosarja)\n_START_SECTION_\nJuoni\n_START_PARAGRAPH_\nJonathan Pine (Tom Hiddleston) on entinen brittisotilas, joka ty\xc3\xb6skentelee egyptil\xc3\xa4isen hotellin y\xc3\xb6vastaavana. Pine tutustuu asekauppaan sotkeutuneen mahtimiehen rakastajattareen. Pine saa h\xc3\xa4nelt\xc3\xa4 asiakirjoja, jotka liittyv\xc3\xa4t Kairon asekauppoihin. Rakastajatar kumminkin murhataan, koska oli antanut asiakirjat Pinelle. T\xc3\xa4m\xc3\xa4n vuoksi Pine muuttaa toimipisteens\xc3\xa4 luksushotelliin Alpeille. Nelj\xc3\xa4 vuotta my\xc3\xb6hemmin h\xc3\xa4n kohtaa ty\xc3\xb6ss\xc3\xa4\xc3\xa4n Richard Onslow Roperin (Hugh Laurie), miehen, jonka ep\xc3\xa4ilee olevan Kairon tapahtumien takana._NEWLINE_Jonathan p\xc3\xa4\xc3\xa4tyy brittil\xc3\xa4isen tiedustelupalvelun operaatioon, jossa h\xc3\xa4nen kontaktinaan toimii Angela Burr (Olivia Colman). Operaation my\xc3\xb6t\xc3\xa4 Pine saa uuden identiteetin, jonka turvin h\xc3\xa4n soluttautuu asekauppias Roperin sis\xc3\xa4piiriin. Roper on eritt\xc3\xa4in \xc3\xa4lyk\xc3\xa4s, vaikutusvaltainen miljard\xc3\xb6\xc3\xb6ri, jonka l\xc3\xa4hipiiriin kuuluvat tytt\xc3\xb6yst\xc3\xa4v\xc3\xa4 Jed (Elizabeth Debicki) ja luotettava yhteisty\xc3\xb6kumppani Corkoran (Tom Hollander).\n_START_SECTION_\nEsitt\xc3\xa4minen\n_START_PARAGRAPH_\nSarjaa on esitetty Iso-Britannian ja Yhdysvaltojen lis\xc3\xa4ksi monissa muissakin maissa, esimerkiksi Suomessa, Espanjassa, Uudessa-Seelannissa, Australiassa, Alankomaissa, Puolassa ja Saudi-Arabiassa.'